Kulionas

Kulionas () – sala vakarų Filipinuose, Kalamiano salų grupėje į šiaurės rytus nuo Palavano. Plotas – 389 km².

Salos kranto linija labai raižyta, aplink gausu mažų salelių. Paviršius kalvotas, iškyla iki 468 m (Oltaloro kalnas salos pietuose).

Verčiamasi ryžių, kokospalmių auginimu. 1906 m. Kulione įsteigta raupsuotųjų kolonija.

2020 m. saloje gyveno ~23 tūkst. gyventojų. Pagrindinė gyvenvietė – Kulionas. Sala patenka į Mimaropos regiono Palavano provinciją.

 Šaltiniai 

Kategorija:Filipinų salos